తెలంగాణలో మహిళా తహసీల్దార్ దారుణహత్య WATCH LIVE TV
ఆఖర్లో అదరగొట్టిన నీషామ్, హెన్రీ.. కివీస్ 285
మొహాలీ వన్డేలో కివీస్ జట్టు భారత్‌కు 286 పరుగుల భారీ లక్ష్యాన్ని నిర్దేశించింది. నీషామ్, లాథమ్ రాణించడంతో కివీస్ భారీ స్కోరు సాధించింది.
TNN | Updated:
Oct 23, 2016, 05:15PM IST
భారత్&zwnj;తో జరుగుతున్న మూడో వన్డేలో టాస్ ఓడి ముందుగా బ్యాటింగ్ చేసిన న్యూజిలాండ్ 285 పరుగుల భారీ లక్ష్యాన్ని భారత్&zwnj;కు నిర్దేశించింది. 199 పరుగులకే 8 వికెట్లు కోల్పోయి కష్టాల్లో పడిన కివీస్&zwnj;ను నీషామ్ (47 బంతుల్లో 57) ఆదుకున్నాడు. అంతకు ముందు జట్టు స్కోరు 46 పరుగులకు చేరగానే ఓపెనర్ మార్టిన్ గుప్టిల్ వికెట్ కోల్పోయిన కివీస్.. 80 పరుగులకు రెండో వికెట్ నష్టపోయింది. ఈ దశలో మరో ఓపెనర్ టామ్ లాథమ్&zwnj;తో జత కలిసిన రాస్ టేలర్ మూడో వికెట్&zwnj;కు 73 పరుగుల భాగస్వామ్యాన్ని జోడించాడు. ఈ జోడి నిలకడగా ఆడటంతో 28 ఓవర్లు ముగిసే సరికి కివీస్ 153/3తో పటిష్టంగా కనిపించింది. 44 పరుగులు చేసిన టేలర్ అవుటయ్యాక న్యూజిలాండ్ జట్టు వెంట వెంటనే వికెట్లు కోల్పోయి కష్టాల్లో పడింది. స్కోరు బోర్డుపై 198 పరుగులు చేరే సరికి ఆ జట్టు 8 వికెట్లు కోల్పోయింది. అండర్సన్, రోంచి, సాంట్నర్, సౌథీ త్వరగా అవుటయ్యారు.
ఈ దశలో నీషామ్, హెన్రీలు అద్భుతంగా ఆడారు. ధాటిగా ఆడిన నీషామ్ అర్ధ సెంచరీ పూర్తి చేసుకున్నాడు. నీషామ్ వేగంగా ఆడటంతో న్యూజిలాండ్ అనూహ్యంగా 285 పరుగుల భారీ స్కోరు సాధించింది. మరో ఎండ్&zwnj;లో హెన్రీ కూడా చక్కగా రాణించాడు. అతడు ఉమేష్ యాదవ్ బౌలింగ్ వరుస బంతుల్లో ఒక సిక్సర్, రెండు ఫోర్లు బాదాడు. అదే ఓవర్లో ఉమేష్ నీషామ్&zwnj;ను అవుట్ చేశాడు. చివరి ఓవర్లో బుమ్రా బౌల్ట్&zwnj;ను పెవిలియన్&zwnj;కు పంపడంతో కివీస్ 285 పరుగులకు ఆలౌట్ అయ్యింది. భారత బౌలర్లలో కేదర్ జాదవ్, ఉమేష్ యాదవ్ మూడు వికెట్లు పడగొట్టగా, మిశ్రా, బుమ్రా చెరో రెండు వికెట్లు పడగొట్టారు.